Tisztelt Ajánlattevő!

A Nagyút-Visonta OVIT kiágazás biztosítása tárgyú beszerzési eljárásban érkezett kiegészítő tájékoztatásra irányuló kérdéseket Ajánlatkérő az alábbiakban válaszolja meg:

1. Kérjük nyilatkozzanak, hogy jelen projekt keretein belül helyre kell-e állítani a korábban Nagyút és Visonta között üzemelt nyíltvonali ellenmenet kizáró berendezés használhatóságát!

Válasz: A jelen kiírásnak nem része az ellenmenetkizáró berendezés használhatóságának biztosítása.

1. Megfelel-e az elvárásoknak hogy az A/1 váltóhoz tartozó váltózár kulcsot rögzítő kulcsszekrény a kiágazás váltó közelében legyen? (Amennyiben azt a kulcsot Nagyút állomáson rögzítjük, úgy annak kivétele következtében a kiszolgáló vonat már Hívó jelzéssel kell közlekedjen)
2. Válasz: Megfelel, hogy az Ajánlattevő az A/1 kitérő mellé tervezze ajánlatában a kulcsszekrényt.
3. Elegendőnek tartja-e ajánlatkérő, hogy a váltó végállásának hiánya esetén csak Nagyút állomáson legyen megtiltva a kijárati jelző kezelése ellenére annak, hogy a kitérő csúccsal Visonta felé áll?

Válasz: A Megrendelő elégségesnek tartja, hogy a váltó végállásának hiánya esetén csak Nagyút állomáson legyen megtiltva a kijárati jelző kezelése.

1. Ragaszkodik-e ajánlat kérő a mellékletben szereplő költségtáblázat 14. sorában szereplő, gyakorlatilag átalakított villamos váltóhajtómű által történő végállás ellenőrzéshez, vagy elfogad más, alkalmas végállás ellenőrző berendezést is?

Válaasz: A Megrendelő elfogad más tipusú végállásrögzítő berendezést is, de kéri, hogy Ajánlattevő ajánlatában részletesen ismertesse a berendezés felépítését, működését.

1. A végállás ellenőrző – de a felhívásban szereplő átalakított hajtómű is - a kitérő simuló csúcssínjét ellenőrzi. Amennyiben a csúcssín kimozdul, úgy a végállás ellenőrzés megszűnik, zavar jelzés keletkezik. Amennyiben a csúcssín esetleges felvágás következtében mozdul ki, a végállás ellenőrző hasonlóan viselkedik. Műszakilag megoldható, hogy ez esetben ólomzár levétellel vagy más hasonló funkciójú ellenőrizhető módon történjen meg a helyreállítás, de a váltó – tekintettel a kézi állításra – helyreállítása is csak kézi állítással lehetséges. Megfelelő megoldás-e ez a T. ajánlatkérő számára?

Válasz: A Megrendelő elfogadja az Ajánlattevő által tett forgalomtechnikai megoldást.

1. Megengedhető-e a műszaki megoldás keretin belül, hogy az AS 86 sorompó berendezés szekrényében klf., a váltó végállás ellenőrző berendezéshez tartozó, a kábelvégelzárón túlmenően szükséges szerkezeti elemek kerüljenek felszerelésre?

Válasz: Igen megengedhető, hogy a Kivitelező a tárgyú munka belsőtéri biztosítóberendezési szerelvényeit az AS 86 jelű sorompószekrényben elhelyezze. Felhívja az Ajánlattevő figyelmét, hogy a sorompószekrényben korlátozottan van lehetőség plusz szerkezeti elemek elhelyezésére.

1. Tekintettel arra, hogy Nagyút állomás és az AS 86 között, de főként az AS 37 és AS 86 között rendkívül szűk kábel kapacitás áll rendelkezésre ahhoz, hogy a műszaki leírásban vázolt követelményeknek eleget lehessen tenni, elengedhetetlenül szükséges a jelenleg tartalékul feltüntetett mintegy 6 (hat) kábelér e célra történő fenntartása. Tudja-e üzemeltető garantálni ezt, abban a tudatban, hogy a kábelben nem marad tartalék lehetőség? Tudja-e üzemeltető garantálni ezen tartalék erek – a kiágazási váltó biztosítása érdekében - átviteli útként való használhatóságát?

Válasz: A Megrendelő tudomásul veszi, hogy a beruházás megvalósítása után a kábelben nem marad tartalék ér, illetve garantálja a felhasználandó kábelerek műszaki paramétereit.

1. Kérjük, szíveskedjenek tájékoztatni arról, hogy az építés során milyen Építési Naplót terveznek vezetni, vezettetni.

Válasz: Hatósági bejelentés kötelesség miatt e-napló vezetése kötelező.

1. A költségtáblázat 17. és 18. sorában a funkciós felülvizsgálatok, illetve a szakfelügyeleti költségek szerepelnek.

 Kérjük, szíveskedjen ajánlatkérő meghatározni a biztosítóberendezési és pályalétesítményi szakszolgálat szakfelügyeleti óradíját.

 Szükséges-e költségelni a közösen végzendő funkcionális felülvizsgálatot?Kérjük, szíves- kedjen ajánlatkérő meghatározni a szakfelügyeleti és funkciós felülvizsgálati óradíjakat.

 Válasz: A szükséges szakfelügyeletet és funkciós felülvizsgálatot a Megrendelő díjmentesen biztosítja az Ajánlattevő részére.

1. Kérjük, szíveskedjenek meghatározni, hogy a terveket hány példányban és milyen formában kell benyújtani?

Válasz: A terveket 6 példányban papíralapon kell benyújtani a Megrendelő képviselőjének.

1. Tud-e ajánlatkérő a tervezéshez rendelkezésre bocsátani olyan dokumentációt, mely tartalmazza az érintett szakaszon a közüzemi és közszolgáltatói hálózatok jelenlegi állapotát?

Válasz: Valósággal megegyező állapottervet a Megrendelő nem tud biztosítani.

Budapest, 2017. augusztus 17.

 Tisztelettel:

 Földesi Mihály

 sk.